ai4bharat/Pralekha huggingface dataset:
गृह मंत्रालय
मोदी सरकार का राष्ट्रीय कैडेट कोर के प्रमाण-पत्र धारकों को केन्द्रीय सशस्त्र पुलिस बलों की भर्ती में प्रोत्साहन हेतु अभूतपूर्व निर्णय
केन्द्रीय सशस्त्र पुलिस बलों की आगामी उप निरीक्षक एवं कॉन्स्टेबल  पद पर सीधी नियुक्ति भर्ती परीक्षा में एनसीसी सर्टिफिकेट के आधार पर अतिरिक्त अंक देने का प्रावधान लागू होगा
भारत सरकार देश के सभी राज्यों से अनुरोध करेगी कि राज्य पुलिस की सीधी भर्ती में वह भी एनसीसी सर्टिफिकेट धारकों को उचित प्रोत्साहन प्रदान करें
देश की युवा शक्ति को एनसीसी के प्रति जागरूक करने और इसमें सहभागिता बढ़ाने के प्रधानमंत्री श्री नरेन्द्र मोदी के संकल्प को साकार करने की दिशा में केन्द्रीय गृह मंत्री श्री अमित शाह ने एक अभूतपूर्व निर्णय करते हुए सैन्य बलों की तरह एनसीसी सर्टिफिकेट धारकों को केन्द्रीय सशस्त्र पुलिस बलों में भर्ती की लिखित परीक्षा में उनके सर्टिफिकेट के आधार पर बोनस/अतिरिक्त अंक देने का निम्नानुसार प्रावधान किया है।
· NCC- C Certificate धारक को परीक्षा के अधिकतम अंकों का 5% अंक बोनस/अतिरिक्त अंक के रूप में दिया जायेगा।
· NCC- B Certificate धारक को परीक्षा के अधिकतम अंकों का 3% अंक बोनस/अतिरिक्त अंक के रूप में दिया जायेगा।
· NCC- A Certificate धारक को परीक्षा के अधिकतम अंकों का 2% अंक बोनस/अतिरिक्त अंक के रूप में दिया जायेगा।
यह बोनस अंक केन्द्रीय सशस्त्र पुलिस बलों की आगामी उप निरीक्षक एवं कॉन्सटेबल  पद पर सीधी नियुक्ति भर्ती परीक्षा दोनों में लागू होगा। भारत सरकार साथ ही साथ देश के सभी राज्यों से भी यह अनुरोध करेगी कि राज्य पुलिस की सीधी भर्ती में वह भी एनसीसी सर्टिफिकेट धारकों को उचित प्रोत्साहन प्रदान करें। सरकार के इस निर्णय से न केवल युवाओं को एनसीसी में सम्मिलित होने की प्रेरणा प्राप्त होगी, अपितु केन्द्रीय सशस्त्र पुलिस बलों को भी पूर्व-प्रशिक्षित एवं अनुशासित युवक मिलेंगे।
राष्ट्रीय कैडेट कोर  एक त्रि-सेवा संगठन है जिसमें सेना, नौसेना और वायु सेना विंग शामिल हैं। राष्ट्रीय कैडेट कोर का नीति-वाक्य "एकता और अनुशासन" है और यह संगठन युवाओं को अनुशासित एवं देशभक्त नागरिक के रूप में तैयार करता है। प्रधानमंत्री श्री नरेन्द्र मोदी के अनुसार एनसीसी देश की युवा शक्ति में DISCIPLINE, DETERMINATION और देश के प्रति DEVOTION की भावना को मजबूत करने का बहुत सशक्त मंच है और ये भावनाएं देश के विकास के साथ सीधी-सीधी जुड़ी हैं।
राष्ट्रीय कैडेट कोर का गठन राष्ट्रीय कैडेट कोर अधिनियम, 1948 के तहत किया गया था। गृह मंत्रालय, भारत सरकार ने एनसीसी कैडेट्स को कठिन परिश्रम एवं देश के प्रति समर्पित भाव से कार्य करने तथा युवा पीढ़ी को एनसीसी में आने के लिए प्रोत्साहन देने हेतु अनेक कदम उठायें हैं। एनसीसी में सेना के सेवारत अधिकारियों के द्वारा कैडेट्स को बुनियादी सैन्य और हथियार प्रशिक्षण प्रदान किया जाता है। उनकी दक्षता एवं निपुणता का समय-समय पर परीक्षण किया जाता है, तदोपरान्त उन्हें सर्टिफिकेट दिया जाता है।
प्रथम स्तर उत्तीर्ण करने पर "A" सर्टिफिकेट तथा द्वितीय स्तर उत्तीर्ण करने पर "B" सर्टिफिकेट दिया जाता है। कठिन प्रशिक्षण व परीक्षा उत्तीर्ण करने के बाद उन्हें एनसीसी का उच्चतम सर्टिफिकेट "NCC- C Certificate" दिया जाता है। "B" सर्टिफिकेट प्राप्त किये कैडेट ही " C" सर्टिफिकेट के लिए योग्य होते हैं।
रक्षा मंत्रालय
एयरफोर्स स्टेशन पालम में 'आजादी का अमृत महोत्सव' पर मिनी मैराथन का आयोजन
31 अक्टूबर 2021, रविवार की सुबह वायु सेना स्टेशन पालम में 'आज़ादी का अमृत महोत्सव' समारोह को मनाते समय समूचा माहौल गर्व और देशभक्ति के उत्साह में डूबा था।
वायुसेना स्टेशन के स्टेशन स्पोर्ट्स ग्राउंड और रॉक व्यू ऑफिसर्स एन्क्लेव क्षेत्र में एक 'मिनी मैराथन' का आयोजन किया गया। वायुसेना स्टेशन पालम और आसपास की अन्य वायु सेना इकाइयों के 750 से अधिक कर्मियों और परिवार के सदस्यों ने 7.5 किमी की दौड़ पूरी की। पालम वायु सेना स्टेशन के एयर ऑफिसर कमांडिंग वायु सेना मेडल एयर कमोडोर संजीव वशिष्ठ द्वारा मैराथन को हरी झंडी दिखाने के बाद 75 तिरंगामय गुब्बारे छोड़े गए।
इस दौड़ के बाद एयर ऑफिसर कमांडिंग ने सभी कर्मियों और उनके परिवार के सदस्यों की उनकी उत्साही भागीदारी के लिए सराहना की जिसने इस पल को यादगार बना दिया।
वित्त मंत्रालय
बजट 2023-24 में विनिर्दिष्ट सिगरेटों पर राष्ट्रीय आपदा आकस्मिकता शुल्क में लगभग 16 प्रतिशत की वृद्धि का प्रस्ताव
केन्द्रीय वित्त एवं कॉरपोरेट कार्य मंत्री श्रीमती निर्मला सीतारमण ने आज 01 फरवरी, 2023 को संसद में केन्द्रीय बजट 2023-24 पेश करते हुए विनिर्दिष्ट सिगरेटों पर राष्ट्रीय आपदा आकस्मिकता शुल्क  को संशोधित करते हुए उसमें लगभग 16 प्रतिशत की वृद्धि करने का प्रस्ताव किया।
c
विनिर्दिष्ट सिगरेटों पर एनसीसीडी इससे पूर्व तीन साल पहले संशोधित किया गया था। सिगरेटों पर एनसीसीडी शुल्क दर :
|
|
सामान का विवरण
|
|
उत्पाद शुल्क की दरें
|
|
|
|
से 
|
|
तक 
|
|
फिल्टर सिगरेटों के अतिरिक्त 65 मि.मी. तक लंबी
|
|
200
|
|
230
|
|
65 मि.मी. से अधिक लंबी परंतु 70 मि.मी. तक की लंबाई वाली फिल्टर सिगरेटों के अतिरिक्त
|
|
250
|
|
290
|
|
65 मि.मी. तक की लंबाई वाली फिल्टर सिगरेटें
|
|
440
|
|
510
|
|
65 मि.मी. से अधिक लंबी परंतु 70 मि.मी. तक फिल्टर सिगरेटें
|
|
440
|
|
510
|
|
70 मि.मी से अधिक लंबी परंतु 75 मि.मी. तक फिल्टर सिगरेटें
|
|
545
|
|
630
|
|
अन्य सिगरेटें
|
|
735
|
|
850
|
|
तंबाकू की प्रतिस्थानी अन्य सिगरेटें
|
|
600
|
|
690
प्रधानमंत्री कार्यालय
प्रधानमंत्री ने गुरू पूर्णिमा के अवसर पर देशवासियों को बधाई दी
प्रधानमंत्री श्री नरेन्द्र मोदी ने गुरू पूर्णिमा के अवसर पर देशवासियों को बधाई दी है।
प्रधानमंत्री ने ट्वीट संदेश में कहा ‘सभी देशवासियों को गुरु पूर्णिमा की हार्दिक शुभकामनाएं। गुरू पूर्णिमा के पावन अवसर पर हम अपने उन सभी गुरूओं का श्रद्धाभाव से नमन करते हैं, जिन्होंने हमारे समाज का निर्माण करने और उसे प्रेरणा देने में अहम भूमिका निभाई है।’
आर.के.मीणा/आरएनएम/एएम/एमएस/एसके-2037
(Visitor Counter : 257
संस्कृति मंत्रालय
स्वतंत्रता के 75 वर्ष पूरे होने के उपलक्ष्य में विश्व फोटोग्राफी दिवस पर ललित कला अकादमी में फोटोग्राफी प्रदर्शनी का शुभारंभ किया गया
प्रदर्शनी 28 अगस्त, 2022 तक खुली रहेगी
विश्व फोटोग्राफी दिवस के अवसर पर ललित कला अकादमी ने आज नई दिल्ली में ललित कला अकादमी की दीर्घाओं में "फोटोग्राफी प्रदर्शनी" आयोजित की।
प्रख्यात फोटोग्राफर पद्म श्री, श्री रघु राय ने ललित कला अकादेमी की अध्यक्ष श्रीमती उमा नंदूरी की उपस्थिति में प्रदर्शनी का उद्घाटन किया।
भारत के स्वतंत्रता संग्राम स्थल, किले, पहाड़, प्राचीन मंदिर और भारत के विरासत स्थल इस प्रदर्शनी के मूल विषय हैं। फोटोग्राफी प्रदर्शनी के लिए देश भर से 423 कलाकारों की कुल 1603 प्रविष्टियां प्राप्त हुई थीं। उनमें से जूरी ने प्रदर्शनी में दर्शाए जाने के लिए 135 तस्वीरों का चयन किया।
ललित कला अकादेमी, पिछले 7 दशकों से पेंटिंग, ग्राफिक, सिरेमिक, मूर्तिकला, फोटोग्राफी आदि के क्षेत्र में कला को बढ़ावा दे रही है और कलाकारों को प्रोत्साहित कर रही है। भारतीय स्वतंत्रता के 75 वर्ष पूरे होने के उपलक्ष्य में अकादेमी ने आजादी का अमृत महोत्सव के तहत विभिन्न कार्यक्रमों और गतिविधियों जैसे शिविरों, प्रदर्शनियों, व्याख्यानों, कार्यशालाओं, संगोष्ठियों आदि का आयोजन किया है।
इस अवसर पर श्री रघु राय ने कहा कि यह प्रदर्शनी बहुत अच्छे समय पर आयोजित की गई है, जब हम स्वतंत्रता के 75 वर्ष पूरे होने का उत्सव मना रहे हैं। उन्होंने तस्वीरों के चयन की भी सराहना की।
यह प्रदर्शनी 28 अगस्त, 2022 तक खुली रहेगी।
रक्षा मंत्रालय
एयर मार्शल रघुनाथ नांबियार सेवानिवृत्त
भारतीय वायु सेना के पश्चिमी वायु कमान के एयर ऑफिसर कमांडिंग-इन-चीफ एयर मार्शल रघुनाथ नांबियार, पीवीएसएम एवीएसएम वीएम और बार एडीसी 38 साल से अधिक के शानदार कैरियर के बाद आज सेवानिवृत्त हो गए।
एयर मार्शल प्रायोगिक परीक्षण पायलट रहे और उन्होंने लगभग 42 प्रकार के विमान उड़ाए। उन्हें भारतीय वायुसेना में मिराज-2000 पर 2300 घंटे उड़ान भरने का गौरव हासिल है और उन्हें कुल 5100 घंटे उड़ान भरने का अनुभव है।
कारगिल ऑपरेशन में अपनी प्रमुख भूमिका के लिए, एयर मार्शल नांबियार को भारत के राष्ट्रपति द्वारा वीरता के लिए वायु सेना पदक और 2002 में हल्के लड़ाकू विमान की परीक्षण उड़ान के लिए वायु सेना पदक के एक बार से सम्मानित किया गया। उनकी असाधारण और समर्पित सेवाओं के लिए 2015 में उन्हें अति विशिष्ट सेवा पदक, 2019 में परम विशिष्ट सेवा पदक से सम्मानित किया गया और भारत के राष्ट्रपति का मानद एडीसी नियुक्त किया गया। भारतीय वायु सेना की परिचालन क्षमताओं को बढ़ाने के लिए सी पश्चिमी वायु कमान में एओसी के रूप में उनके कार्यकाल के दौरान 'चिनूक' हेलीकॉप्टरों के साथ-साथ शक्तिशाली 'अपाचे' हमलावर हेलीकॉप्टरों को शामिल किया गया।
राष्ट्रपति सचिवालय
72वें गणतंत्र दिवस की पूर्व संध्या पर राष्ट्रपति कल देश को संबोधित करेंगे
राष्ट्रपति श्री राम नाथ कोविंद देश के 72वें गणतंत्र दिवस की पूर्व संध्या पर कल  देश को संबोधित करेंगे।
इस संबोधन का सीधा प्रसारण ऑल इंडिया रेडियो के समूचे राष्ट्रीय नेटवर्क और दूरदर्शन के सभी हिंदी और अंग्रेजी चैनलों पर शाम 7 बजे होगा। दूरदर्शन पर हिंदी और अंग्रेजी में संबोधन के बाद दूरदर्शन के सभी क्षेत्रीय चैनलों पर क्षेत्रीय भाषाओं में रात 9.30 बजे से राष्ट्रपति के संबोधन को प्रसारित किया जाएगा।
प्रधानमंत्री कार्यालय
प्रधानमंत्री ने एशियाई खेलों में महिलाओं की 5000 मीटर की दौड़ में स्वर्ण पदक जीतने पर एथलीट पारुल चौधरी को बधाई दी
प्रधानमंत्री श्री नरेन्द्र मोदी ने आज एशियाई खेलों में महिलाओं की 5000 मीटर की स्पर्धा में स्वर्ण पदक जीतने के लिए ट्रैक एवं फील्ड एथलीट पारुल चौधरी को बधाई दी है।
उन्होंने उनके प्रदर्शन की सराहना करते हुए इसे वास्तव में विस्मित कर देने वाला बताया और भविष्य में उनकी सफलता की कामना की।
प्रधानमंत्री ने एक्स पर की पोस्ट में कहा :
“महिलाओं की 5000 मीटर स्पर्धा में स्वर्ण पदक जीतने पर पारुल चौधरी पर गर्व है।
उनका प्रदर्शन वास्तव में विस्मयकारी था। वह ऐसे ही ऊंची उड़ान भरती रहें और सफलता की ओर बढ़ती रहें।”
सूचना और प्रसारण मंत्रालय
यूनेस्को-एबीयू पीस मीडिया अवार्ड्स 2021 - दूरदर्शन और आकाशवाणी को कई पुरस्कार मिले
गुणवत्तापूर्ण कार्यक्रम निर्माण में प्रसार भारती की उत्कृष्टता प्रदर्शित करने वाले एक और उल्लेखनीय उपलब्धि में, दूरदर्शन और आकाशवाणी द्वारा निर्मित क्रमशः टीवी और रेडियो शो को मलेशिया के कुआलालंपुर में हाल ही में आयोजित एबीयू- यूनेस्को पीस मीडिया अवार्ड्स 2021 में कई पुरस्कार मिले।
दूरदर्शन के कार्यक्रम 'डेफिनिटली लीडिंग द वे' ने 'लिविंग वेल विद सुपर डायवर्सिटी' श्रेणी के तहत एक पुरस्कार जीता, जबकि ऑल इंडिया रेडियो के कार्यक्रम 'लिविंग ऑन द एज - द कोस्टल लाइव्स' ने 'प्रकृति के साथ नैतिक और सतत संबंध' की श्रेणी में एक और पुरस्कार जीता।
यूनेस्को द्वारा एशिया पैसिफिक ब्रॉडकास्टिंग यूनियन  के सहयोग से 'टुगेदर फॉर पीस'  पहल के तहत पुरस्कार दिए गए। पुरस्कार वितरण समारोह 17 नवंबर, 2021 को मलेशिया के कुआलालंपुर में आयोजित किया गया था। 5 महाद्वीपों के 33 देशों से व्यक्तियों और समुदायों की सौ से अधिक प्रेरक कहानियां प्राप्त हुई थीं। प्रतियोगिता रेडियो, टीवी और डिजिटल प्लेटफॉर्म के लिए खुली थी।
'डेफिनिटली लीडिंग द वे' एक विशेष रूप से विकलांग बच्चे की प्रेरक यात्रा के बारे में बात करता है। वृत्तचित्र का उद्देश्य विकलांग व्यक्तियों को सम्मान के साथ अपना जीवन जीने के लिए प्रेरित करना है। वृत्तचित्र का निर्माण और निर्देशन दूरदर्शन, दिल्ली के कार्यक्रम प्रबंधक श्री प्रदीप अग्निहोत्री ने किया था।
ऑल इंडिया रेडियो श्रृंखला 'लिविंग ऑन द एज - द कोस्टल लाइव्स' बंगाल की खाड़ी के तट पर स्थित एक तटीय शहर विशाखापत्तनम में किनारे पर रहने वाले मछली पकड़ने वाले समुदायों के लिए जीवन की छानबीन करती है। यह कार्यक्रम ऑल इंडिया रेडियो, दिल्ली की कार्यक्रम प्रबंधक सुश्री मोनिका गुलाटी द्वारा तैयार और निर्मित किया गया था।
एबीयू-यूनेस्को टी4पी मीडिया अवार्ड्स मानव मन में सकारात्मक शांति लाने के लिए स्वतंत्र, नैतिक पत्रकारिता और नागरिकों की मीडिया साक्षरता की महत्वपूर्ण भूमिका को उजागर करता है और बढ़ावा देता है। सकारात्मक शांति केवल संघर्षों और युद्धों की समाप्ति नहीं है, बल्कि पर्यावरण के साथ सम्मानजनक और स्थायी संबंध रखने वाले न्यायसंगत और निष्पक्ष समाज के लिए प्रयास करना है। पुरस्कार अभिनव और रचनात्मक सामग्री को सम्मानित करने के लिए दिए जाते हैं, जो दर्शकों को सकारात्मक शांति के निर्माण के सर्वोत्तम कार्यों के बारे में बताता है और शिक्षित करता है, जिसमें सतत विकास लक्ष्यों को प्राप्त करने और कोविड-19 महामारी से बेहतर ढंग से निपटने की सोच झलकती हो।
गृह मंत्रालय
कैबिनेट ने मानव तस्करी रोकने के लिए भारत और म्यांमार के बीच द्विपक्षीय सहयोग पर समझौता ज्ञापन को मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय कैबिनेट ने मानव तस्करी रोकने, पीडि़तों को छुड़ाने और उन्हें स्वदेश भेजने के लिए द्विपक्षीय सहयोग पर भारत और म्यांमार के बीच समझौता ज्ञापन को मंजूरी दे दी है।
समझौता ज्ञापन का उद्देश्य-
· दोनों देशों के बीच दोस्ताना संबंध को और मजबूत करना एवं मानव तस्करी को रोकने, पीडि़तों को छुड़ाने और उन्हें स्वदेश भेजने के लिए द्विपक्षीय सहयोग को बढ़ाना।
· मानव तस्करी के सभी रूपों को रोकने के लिए सहयोग बढ़ाना और तस्करी के शिकार लोगों को सुरक्षा एवं सहयोग प्रदान करना।
· दोनों देशों में मानव तस्करों और संगठित अपराध सिंडिकेट के खिलाफ त्वरित जांच और अभियोजन सुनिश्चित करना।
· आप्रवासन एवं सीमा नियंत्रण सहयोग को मजबूत करना और मानव तस्करी रोकने के लिए संबंधित मंत्रालयों और संगठनों के साथ रणनीति का क्रियान्वयन।
· मानव तस्करी रोकने की कोशिशों के तहत कार्य समूह/कार्यबल का गठन करना।
· मानव तस्करों एवं तस्करी के शिकार लोगों के आंकड़े जुटाना और भारत एवं म्यांमार के तय केंद्र बिंदुओं के जरिए सूचना का आदान-प्रदान करना।
· दोनों देशों से जुड़ी एजेंसियों के लिए क्षमता निर्माण कार्यक्रम चलाना।
· तस्करी के शिकार लोगों के बचाव, उन्हें छुड़ाना और स्वदेश वापस भेजने के लिए मानक संचालन प्रक्रिया तय करना और उसका पालन करना।
पृष्ठभूमि:
मानव तस्करी राष्ट्रीय और अंतर्राष्ट्रीय जटिलता बन गई है। मानव तस्करी की जटिल प्रकृति की वजह से घरेलू, क्षेत्रीय और अंतर्राष्ट्रीय स्तर पर इससे निपटने के लिए बहुआयामी रणनीति की जरूरत है। मानव तस्करी रोकने के लिए अंतर्राष्ट्रीय सहयोग की सख्त जरूरत है।
भारत और म्यांमार के बीच सीमा नियंत्रण एजेंसियों और संचार के विभिन्न संगठनों के बीच सहयोग मानव तस्करी रोकने और क्षेत्रीय सहयोग बढ़ाने का एक प्रभावी साधन हो सकता है।
आरकेमीणा/आरएनएम/एएम/ एके /सीसी– 4430
(Visitor Counter : 116
कार्मिक, लोक शिकायत एवं पेंशन मंत्रालय
एसीसी नियुक्ति
कैबिनेट की नियुक्ति समिति  ने विभिन्न सचिव स्तर की नियुक्तियों को अपनी मंजूरी दी है। एसीसी ने अधिकारियों को विशेष सचिव के स्तर और भारत सरकार में सचिव के पद और वेतन में यथावत् उन्नयन करने की मंजूरी दी है।
ज्यादा जानकारी के लिए यहाँ क्लिक करें
युवा कार्यक्रम एवं खेल मंत्रालय
श्री अनुराग सिंह ठाकुर ने बेंगलुरु में भारतीय खेल प्राधिकरण के क्षेत्रीय केंद्र में शिक्षक दिवस समारोह में भाग लिया
"भारतीय खेलों का भविष्य प्रशिक्षकों के हाथों में है": केंद्रीय खेल मंत्री
केंद्रीय युवा कार्यक्रम और खेल तथा सूचना और प्रसारण मंत्री श्री अनुराग सिंह ठाकुर ने आज कर्नाटक में बेंगलुरु के भारतीय खेल प्राधिकरण के नेताजी सुभाष दक्षिणी केंद्र का दौरा किया और खेल प्रशिक्षण में एनआईएस डिप्लोमा के 58 वें बैच के शिक्षक दिवस समारोह में भाग लिया। भारतीय खेल प्राधिकरण के महानिदेशक श्री संदीप प्रधान और साई, बेंगलुरु केंद्र की क्षेत्रीय निदेशक श्रीमती रितु पथिक भी इस कार्यक्रम में उपस्थित थीं।
केंद्रीय खेल मंत्री ने इस कार्यक्रम में प्रशिक्षकों और एथलीटों को संबोधित करते हुए कहा के केंद्र सरकार ने खेल पर नए सिरे से जिस तरह से ध्यान केंद्रित किया है, उसके परिणाम हाल ही में संपन्न टोक्यो ग्रीष्मकालीन ओलंपिक और पैरालंपिक में भारत के उत्साही प्रदर्शन से सामने आए हैं| श्री अनुराग ठाकुर ने कहा, “भारत में खेलों का भविष्य प्रशिक्षकों के हाथों में निहित है। शिक्षक दिवस के अवसर पर, आइए एथलीटों को सर्वश्रेष्ठ प्रशिक्षण देकर उन्हें और बेहतर रूप से तैयार करें तथा उन्हें आगे बढ़ाने का संकल्प लें और सुनिश्चित करें कि वे ओलंपियन स्तर के स्टार एथलीटों के रूप में आगे आएं।”
वर्तमान में एनसीओई योजना के तहत साई के बैंगलोर केंद्र में पांच विषयों में 160 से अधिक एथलीट उच्च कोटि का प्रशिक्षण प्राप्त कर रहे हैं; इसके अलावा, 168 प्रशिक्षु कोच 9 विषयों में खेल प्रशिक्षण में डिप्लोमा कोर्स कर रहे हैं और जल्द ही युवा प्रशिक्षक के रूप में उत्तीर्ण हो कर बाहर निकलेंगे। साई उच्च कोटि के प्रशिक्षण में खेल विज्ञान के सहयोग पर भी बल दे रहा है जिसमें आधुनिक वैज्ञानिक दृष्टिकोण और नवीनतम शोध के साथ प्रशिक्षण प्रक्रियाओं का समर्थन करने के लिए हाल ही में युवा खेल वैज्ञानिकों की एक नई टीम भी शामिल की गई है।
इससे पहले खेल मंत्री के दौरे की शुरुआत साई बेंगलुरू के प्रशासनिक ब्लॉक में नेताजी सुभाष चंद्र बोस की प्रतिमा पर माल्यार्पण के साथ हुई। कार्यक्रम का समापन मंत्री महोदय द्वारा युवा एथलीटों के साथ बातचीत करने और उन्हें विश्व स्तर पर शीर्ष प्रदर्शन करने के लिए प्रयास करते रहने के लिए प्रेरित करने के साथ हुआ।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट
राज्यों/केंद्रशासित प्रदेशों को टीके की 45.73 करोड़ से अधिक खुराक प्रदान की गईं
राज्यों/केंद्रशासित प्रदेशों और निजी अस्पतालों के पास अब भी टीके की 2.28 करोड़ से अधिक खुराक उपलब्ध हैं, जिनका अभी इस्तेमाल किया जाना है
केंद्र सरकार पूरे देश में कोविड-19 टीकाकरण की रफ्तार तेज करने और दायरा बढ़ाने के लिए प्रतिबद्ध है। कोविड-19 टीके की व्यापक उपलब्धता से जुड़ा नया चरण 21 जून, 2021 से शुरू हुआ है। टीकाकरण अभियान के जरिये ज्यादा टीकों की उपलब्धता के साथ, राज्यों एवं केंद्रशासित प्रदेशों को टीकाकरण उपलब्धता की अग्रिम जानकारी देकर तेज किया गया है ताकि टीकों को लेकर राज्य और केंद्रशासित प्रदेश बेहतर योजना बना सकें और टीकों की आपूर्ति श्रृंखला सुव्यवस्थित की जा सके।
राष्ट्रव्यापी टीकाकरण अभियान के तहत भारत सरकार राज्यों और केंद्रशासित प्रदेशों को नि:शुल्क कोविड टीके उपलब्ध कराकर उनकी मदद कर रही है। सबको टीका उपलब्ध कराने से जुड़े कोविड-19 टीकाकरण अभियान के नए चरण के तहत केंद्र सरकार देश में टीका विनिर्माताओं द्वारा उत्पादित 75 प्रतिशत टीके खरीदेगी और उनकी राज्यों एवं केंद्रशासित प्रदेशों को  आपूर्ति करेगी।
|
|
टीके की खुराक
|
|
27 जुलाई, 2021
|
|
आपूर्ति
|
|
45,73,30,110
|
|
प्रक्रिया प्रगति में
|
|
24,11,000
|
|
खपत
|
|
43,80,46,844
|
|
शेष खुराक उपलब्ध
|
|
2,28,27,959
भारत सरकार ने अब तक राज्यों/केंद्रशासित प्रदेशों को कोविड टीके की 45.73 करोड़ से अधिक खुराक  सभी स्रोतों के माध्यम से प्रदान की है। इसके अलावा टीके की 24,11,000 खुराक प्रक्रियारत हैं।
आज सुबह आठ बजे उपलब्ध आंकड़े के अनुसार इनमें अपव्यय सहित कुल 43,80,46,844 खुराक की खपत हुई है।
राज्यों/केंद्रशासित प्रदेशों और निजी अस्पतालों के पास अब भी टीके की 2.28 करोड़ से अधिक  खुराक उपलब्ध हैं जो बची हुई हैं, जिनका अभी इस्तेमाल किया जाना है।
रक्षा मंत्रालय
रक्षा मंत्री ने जाट रेजिमेंटल सेंटर और दिल्ली पुलिस को सर्वश्रेष्ठ मार्चिंग दस्ते की ट्रॉफी प्रदान की
गणतंत्र दिवस परेड देश की अनेकता में एकता का प्रतीक है और यह हमारे सैन्य कौशल में प्रगति को दर्शाती है : श्री राजनाथ सिंह
रक्षा मंत्री श्री राजनाथ सिंह ने आज 15 फरवरी, 2021 को नई दिल्ली में गणतंत्र दिवस परेड के सर्वश्रेष्ठ मार्चिंग दस्तों को ट्रॉफी प्रदान की। जाट रेजिमेंटल सेंटर ने तीनों सेनाओं के सर्वश्रेष्ठ मार्चिंग दस्ते की और दिल्ली पुलिस ने केन्द्रीय सशस्त्र पुलिस बलों एवं अन्य सेवाओं के सर्वश्रेष्ठ मार्चिंग दस्ते की ट्रॉफी जीती।जाट रेजिमेंटल सेंटर की ओर से ब्रिगेडियर आदर्श के. बुटेल और सूबेदार मेजर  वीरेन्द्र ने तथा दिल्ली पुलिस की ओर से विशेष पुलिस आयुक्त श्री रॉबिन हिबू और सहयक पुलिस आयुक्त श्री विवेक भगत ने ट्रॉफी प्राप्त की। जजों के दो पैनलों ने इन दोनों दस्तों को सर्वश्रेष्ठ मार्चिंग दस्ते घोषित किया।
इस अवसर पर रक्षा मंत्री ने जाट रेजिमेंटल सेंटर और दिल्ली पुलिस को ट्रॉफियां जीतने के लिए बधाई दी और कहा कि यह उनके कठोर परिश्रम और प्रतिबद्धता का सम्मान है। उन्होंने जजों के पैनल की भी इस बात के लिए प्रशंसा की कि उन्होंने गणतंत्र दिवस पर राजपथ पर हुई परेड में शामिल सभी समान रूप से प्रतिभाशाली दस्तों में से दो सर्वश्रेष्ठ दस्तों का चयन करने का कठिन कार्य पूरा किया। उन्होंने जाट रेजिमेंटल सेंटर के साहस और शौर्य की तथा दिल्ली पुलिस की अतिरिक्त जिम्मेदारियों का कुशलतापूर्वक निर्वाह करने के लिए प्रशंसा की।
श्री राजनाथ सिंह ने कहा, ‘दिल्ली भारतीय गणतंत्र का मुख्य केन्द्र है, इसलिए सभी प्रतिकूलताओं का निशाना भी है। यह बेहद प्रशंसनीय है कि राष्ट्रीय राजधानी की आंतरिक और बाह्य खतरों से सुरक्षा और कल्याण सुनिश्चित करने के साथ-साथ दिल्ली पुलिस ने लगातार सर्वश्रेष्ठ मार्चिंग दस्ते की ट्रॉफी जीती है।’
सबसे पुराने और सबसे बड़े लोकतंत्र भारत का विविध संस्कृतियों और धर्मों वाले देश के रूप में विवरण देते हुए रक्षा मंत्री ने कहा कि गणतंत्र दिवस परेड के दौरान अलग-अलग दस्तों द्वारा किया जाने वाला मार्च पास्ट देश की अनेकता में एकता का प्रतीक है और यह राष्ट्रीय गौरव की भावना तथा हमारी सशस्त्र सेनाओं की तैयारी को दर्शाता है। इस बात की ओर संकेत करते हुए कि हमारी सशस्त्र सेनाएं इस मंत्र को जानती हैं कि ‘शांतिकाल में आप जितना पसीना बहाते हैं, युद्धकाल में उतना ही कम खून बहाना पड़ता है’ श्री राजनाथ सिंह ने कहा, “हमारी सेनाएं यह सुनिश्चित करती हैं कि शांति और सद्भाव तथा एकता और अखण्डता हमेशा कायम रहे।”
रक्षा मंत्री ने कहा कि कोविड-19 महामारी के प्रसार के कारण लागू किये गये प्रतिबंधों के बावजूद हमारी सेनाओं ने पूरे उत्साह और उमंग के साथ राजपथ पर हुई परेड में हिस्सा लिया। उन्होंने इसे देश के लिए गर्व का विषय बताया।
इस अवसर पर चीफ ऑफ डिफेंस स्टाफ जनरल विपिन रावत, नौसेना अध्यक्ष एडमिरल करमबीर सिंह, वायुसेना अध्यक्ष एयर चीफ मार्शल आर.के.एस. भदौरिया, थलसेना अध्यक्ष जनरल एम.एम. नरवणे, रक्षा सचिव डॉ. अजय कुमार, रक्षा अनुसंधान एवं विकास विभाग के सचिव और रक्षा अनुसंधान एवं विकास संगठन  के अध्यक्ष डॉ. जी. सतीश रेड्डी तथा रक्षा मंत्रालय के अन्य वरिष्ठ सैनिक और असैनिक अधिकारी तथा गृह मंत्रालय के वरिष्ठ अधिकारी भी मौजूद थे।
प्रधानमंत्री कार्यालय
प्रधानमंत्री ने स्क्वैश मिश्रित युगल में कांस्य पदक जीतने पर अभय सिंह और अनाहत सिंह को बधाई दी
प्रधानमंत्री श्री नरेन्द्र मोदी ने एशियाई खेलों की स्क्वैश मिश्रित युगल स्पर्धा में कांस्य पदक जीतने पर अभय सिंह और अनाहत सिंह को बधाई दी है।
प्रधानमंत्री ने एक्स पर पोस्ट किया;
“भारत के लिए स्क्वैश मिश्रित युगल में कांस्य पदक जीतने पर @abhaysinghk98 और @Anahat_Singh13 को बधाई! यह सचमुच शानदार प्रदर्शन था। आपके भविष्य के प्रयासों के लिए शुभकामनाएँ।”
रक्षा मंत्रालय
डीआरडीओ ने टेक्नोलॉजी डेमोंस्ट्रेटर व्हीकल लॉन्च किया
रक्षा अनुसंधान और विकास संगठन  ने भविष्य के मिशनों हेतु अनेक महत्वपूर्ण प्रौद्योगिकियों को सिद्ध करने के लिए आज ओडिशा के तट के निकट डॉ अब्दुल कलाम द्वीप से टेक्नोलॉजी डेमोंस्ट्रेटर व्हीकल लॉन्च किया।
इस मिसाइल को पूर्वाह्न 11 बजकर 27 मिनिट पर सफलतापूर्वक प्रक्षेपित किया गया। विभिन्न राडारों, टेलीमेट्री स्टेशनों और इलेक्ट्रो ऑप्टिकल ट्रैकिंग सेंसर ने इसके मार्ग पर नजर रखी। इसके आंकड़े एकत्र किए गए हैं और महत्वपूर्ण प्रौद्योगिकियों को प्रमाणिक बनाने के लिए इनका विश्लेषण किया जाएगा।
मंत्रिमण्डल
केन्द्रीय मंत्रिमंडल ने नारियल विकास बोर्ड के अध्यक्ष पद को गैर-कार्यकारी अध्यक्ष बनाने के लिए नारियल विकास बोर्ड अधिनियम, 1979 में संशोधन को मंजूरी दी
केंद्रीय मंत्रिमंडल ने कृषि, सहकारिता तथा किसान कल्याण विभाग के नारियल विकास बोर्ड के अध्यक्ष पद को गैर-कार्यकारी बनाने के प्रस्ताव को अपनी स्वीकृति दे दी है। इससे बड़े पैमाने पर नारियल उत्पादकों को लाभ होगा।
वित्त मंत्रालय
'5.09% सरकारी स्टॉक 2022' की बिक्री  के लिए नीलामी, '5.79% सरकारी स्टॉक 2030' की बिक्री  के लिए नीलामी, 'भारत सरकार के फ्लोटिंग रेट बॉन्ड 2033' की बिक्री  के लिए नीलामी, और '7.19% सरकारी स्टॉक 2060' की बिक्री  के लिए नीलामी
भारत सरकार ने  मूल्य आधारित नीलामी के जरिए 3,000 करोड़ रुपये  की अधिसूचित राशि के लिए '5.09 प्रतिशत सरकारी स्टॉक, 2022’  मूल्य आधारित नीलामी के जरिए 18,000 करोड़ रुपये  की अधिसूचित राशि के लिए '5.79 प्रतिशत सरकारी स्टॉक, 2030’,  मूल्य आधारित नीलामी के जरिए 4,000 करोड़ रुपये  की अधिसूचित राशि के लिए ‘भारत सरकार के फ्लोटिंग रेट बांड, 2033’  मूल्य आधारित नीलामी के जरिए 5,000 करोड़ रुपये  की अधिसूचित राशि के लिए '7.19 प्रतिशत सरकारी स्टॉक, 2060’ की बिक्री  करने की घोषणा की है। भारत सरकार के पास उपर्युक्त प्रतिभूतियों में से प्रत्येक के सापेक्ष 2000 करोड़ रुपये तक के अतिरिक्त अभिदान को बनाए रखने का विकल्प होगा। ये नीलामियां विविध मूल्य विधि का उपयोग करते हुए संचालित की जाएंगी। ये नीलामियां भारतीय रिजर्व बैंक, मुम्बई कार्यालय, फोर्ट, मुम्बई द्वारा 17 जुलाई, 2020  को संचालित की जाएंगी।
स्टॉकों की बिक्री की अधिसूचित राशि के 5 प्रतिशत तक की राशि सरकारी प्रतिभूतियों की नीलामी में अप्रतिस्पर्धी बोली सुविधा योजना के अनुसार पात्र व्यक्तियों और संस्थाओं को आवंटित की जाएगी।
नीलामी के लिए प्रतिस्पर्धी और अप्रतिस्पर्धी दोनों बोलियां भारतीय रिजर्व बैंक की कोर बैंकिंग सोल्यूशन  प्रणाली पर इलेक्ट्रॉनिक प्रपत्र में 17 जुलाई, 2020 को प्रस्तुत की जानी चाहिए। अप्रतिस्पर्धी बोलियां पूर्वाह्न 10.30 बजे से पूर्वाह्न 11.00 बजे के बीच और प्रतिस्पर्धी बोलियां पूर्वाह्न 10.30 बजे से पूर्वाह्न 11.30 बजे के बीच प्रस्तुत की जानी चाहिए।
नीलामियों के परिणाम की घोषणा 17 जुलाई, 2020  को की जाएगी और सफल बोलीदाताओें द्वारा भुगतान 20 जुलाई, 2020  को किया जाएगा।
ये स्टॉक भारतीय रिजर्व बैंक द्वारा समय-समय पर यथा संशोधित परिपत्र संख्या आरबीआई /2018-19/25, दिनांक 24 जुलाई 2018, के तहत जारी “केन्द्र सरकार की प्रतिभूतियों में कब निर्गमित लेन-देन” संबंधी दिशा-निर्देशों के अनुसार “कब निर्गमित” कारोबार के लिए पात्र होंगे।
कार्मिक, लोक शिकायत एवं पेंशन मंत्रालय
सीएसओआई प्रधानमंत्री संरक्षण कोष में 25 लाख रुपये देगा
भारत वर्तमान में कोरोना वायरस के खिलाफ लड़ाई लड़ रहा है। हमारी दृढ़ लड़ाई का नेतृत्व माननीय प्रधान मंत्री श्री नरेन्द्र मोदी कर रहे हैं, और हम उनके पीछे मजबूती से और एकजुट होकर खड़े हैं। सिविल सर्विसेज आफिसर्स इंस्टीट्यूट , ने कैबिनेट सचिव और सीएसओआई के अध्यक्ष श्री राजीव गाबा के मार्गदर्शन में प्रधान मंत्री संरक्षण कोष में 25 लाख रुपये का योगदान दिया है, जिससे इस महामारी से प्रभावित लोगों को सहायता प्रदान की जा सके।